armvectores/hy_wikipedia_2023 huggingface dataset:
Վիշնյովկա (Լազարևսկի շրջան)

Անվան այլ կիրառումների համար տե՛ս՝ ՎիշնյովկաՎիշնյովկա (ռուսերեն` Вишнёвка), միկրոշրջան Ռուսաստանի Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 10 կմ հյուսիս, իսկ Սոչիի կենտրոնից 65 կմ հյուսիս-արևմուտք, ծովի մակարդակից 45 մ բարձրության վրա։


== Պատմական ակնարկ ==
Իր անվանումը գյուղն ստացել էր մոտակա լեռներում գտնվող բալենու այգիներից։ 19-րդ դարի վերջերին Վիշնյովայա գյուղը դարձել էր Օսմանյան կայսրությունից գաղթած հայերի հոծ բնակավայր։ Մինչ օրս ավանի բնակչության մեծամասնությունը հայեր են։
1904-1927 թվականներին, Վիշնյովկայում մերթընդմերթ ապրել ու աշխատել է ակադեմիկոս Վլադիմիր Բեխտերևը։ 1942 թվականին, Հայրենական մեծ պատերազմի ժամանակ, Վիշնյովկա գյուղի լողափի մոտ, թշնամու ռմբակոծությունից խորտակվել է «Ազով» ռազմականացված նավը։
1965 թվականին Վիշնյովկան ընդգրկվել է Սոչի քաղաքի կազմի մեջ և ստացել ներքաղաքային միկրոշրջանի կարգավիճակ։
1993 թվականին, Վիշնյովկայում կառուցվել է հայկական եկեղեցի (Սուրբ Սարգիս)։ Ավանի տնտեսության հիմքը զբոսաշրջությունն է, որտեղ գտնվում են հանգստյան տներ, առողջարաններ և հյուրանոցներ, կազմակերպվում են արշավախմբեր և արշավներ։ Ավանի տեսարժան վայրերից է «Լաուրայի արցունքներ» ջրվեժը։ Բնակչության հիմնական զբաղմունքներից են այգեգործությունն ու խաղողագործությունը։


== Ծանոթագրություններ ==
Զոբար

Զոբար, լեռնաշղթա Հայկական Լեռնաշխարհում։ Սեն Մարտինը այդպես է անվանում Հայկական Տավրոսի արևմտյան հատվածը։


== Ծանոթագրություններ ==
(3130) Հիլլարի

(3130) Հիլլարի (անգլ.՝ Hillary), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 20-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,466366 ա. մ., առավելագույնը մոտենում է 1,9728 ա. մ. հեռավորության վրա և հեռանում 2,9599 ա. մ.։ Արեգակի շուրջ մեկ ամբողջական պտույտ է կատարում 1414,77 երկրային օրվա ընթացքում, իր ուղեծրով շարժվելով միջինում 0,254459 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3130) Հիլլարի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիվոլե Մոնգրիֆոն

Նիվոլե Մոնգրիֆոն (ֆր.՝ Nivollet-Montgriffon), կոմունա Ֆրանսիայում՝ Ռոն Ալպեր մարզում։ Էնի գավառ, մտնում է Սեն Ռամբեր ան Բյուժե կանտոնի կազմի մեջ։ Բելլե (շրջան)ի կոմունա։
INSEE կոդը՝ 01277։


== Աշխարհագրություն ==
Համայնքը գտնվում է մոտ 400 կմ հարավ-արևելք Փարիզից, 55 կմ հյուսիս Լիոնից, 30 կմ հարավ-արևմուտք Բուրկ ան Բրեսայից։


== Կլիմա ==
Կլիման ցամաքային է ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։


== Բնակչություն ==
2010 թվականին բնակչությունը կազմել է 143 մարդ


== Վարչակազմ ==


== Տնտեսություն ==
2010 թվականի տվյալներով 93 աշխատունակ մարդկանցից 68-ը (15-64 տարեկան) տնտեսապես ակտիվ են, 25-ը՝ պասիվ (ակտիվության ինդեքսը՝ 73,1%, 1999 թվականին 74,1% էր)։ 68 ակտիվ բնակիչներից 63-ը (37 տղամարդ և 26 կին) աշխատում են, գործազուրկ էր 5-ը (1 տղամարդ և 4 կին)։ 25 պասիվներից 1-ը աշակերտներ և ուսանողներ են, 14-ը՝ թոշակառուներ, 10-ն էլ պասիվ են այլ պատճառներով։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==

«Նիվոլե Մոնգրիֆոն» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-21 
«Նիվոլե Մոնգրիֆոն» (ֆրանսերեն)։ cassini.ehess.fr։ Վերցված է 2014-05-21
Ագելաուս

Ագելաուս (հուն․՝ Ἀγέλαος) —

ըստ հունական առասպելների, ըստ Ապոլոդորի, Հերկուլեսի և Օմֆալայի որդին, Կրեզի նախնին։
Կալեդոնիայի արքա Էնեյի և Ալթեայի որդին, Մելագրի եղբայրը, սպանվել է կալեդոնցիների և կուրետների պատերազմի ժամանակ։
Դամաստորի որդին, Պենելոպեի փեսացուներինց մեկը (Հոմերոսի «Ոդիսական»-ում)։ Չնայած այն բանին, որ նա փեսացուներից ամենախիզախն էր, այնուամենայնիվ, սպանվում է Ոդիսևսի նիզակից։
Թեմենի որդին, Հերկուլեսի հեռավոր ազգականը։
Տրոյական արքա Պրիամոսի գլխավոր հովիվը։ Արքան Ագելաուսին հանձնարարում է սպանել նորածին Պարիսին, որը, ըստ մարգարեների կանխագուշակումների, պետք է դառնար Տրոյաի կործանման մեղավորը։ Ագելաուսի փափկասրտությունը թույլ չի տալիս իրեն օգտագործել պարան կամ սուր, նա երեխային ուղղակի թողնում է Իդա լեռան վրա, որտեղ նրան կերակրում է արջը։ Հինգ օր անց (ըստ այլ վարկածի՝ մեկ տարի անց) վերադառնալով լեռան վրա և տեսնելով կենդանի նորածնին, Ագելաուսը այնպես է ցնցվում, որ որոշում է վերցնել լխված երեխային և նրան բերում է տուն, որպեսզի նրան մեծացնի իր նոր ծնված որդու հետ։ Ի ապացույց այն բանի, որ նա կատարել է Պրիամոսի կամխը, Ագելաուսը արքային է տանում շան կտրված լեզուն։ Որոշները ասում են, որ Հեկուբան՝ Պարիսի մայրը, կաշառել է Արգելաուսին, որպեսզի վերջինս չսպանի իր որդուն։ Երբ մեծացած Պարիսը առաջ է բերում Պրիամոսի որդիների զայրույթը՝ նրանց հաղթելով մարզական մրցումների ժամանակ և վերջիններս, մերկացնելով սրերը հարձակվում են նրա վրա, Ագելաուսը Պրիամոսին հայտնում է, որ Պարիսը նրա որդին է։


== Ծանոթագրություններ ==
Եկատերինա Շերեմետևա

Կոմսուհի Եկատերինա Պավլովնա Շերեմետևա (ծնյալ՝ իշխանուհի Վյազեմսկայա, սեպտեմբերի 20, 1849(1849-09-20), Ստամբուլ, Օսմանյան կայսրություն - հունվարի 24, 1929(1929-01-24), Muzeĭ-usadʹba Ostafʹevo, Q4338568?, Պոդոլսկի շրջան, Մոսկվայի մարզ, Մոսկվայի մարզ, ՌԽՖՍՀ, ԽՍՀՄ), ֆրեյլին, ցարական արքունիքում կայսրուհու շքախմբի անդամ (фрейлина, статс-дама (1912): Հին գրականության սիրահարների ընկերության հիմնադիր անդամ էր, բացի այդ՝ մերձմոսկովյան Միխայլովսկոյե դաստակերտում հիմնել է բնագիտա-պատմական թանգարան։


== Կենսագրություն ==
Իշխանուհի Եկատերինա Պավլովնան ծնվել է 1849 թվականի սեպտեմբերի 20-ին։ Իշխան Պավել Պետրովիչ Վյազեմսկու ավագ դուստրն էր, ռուս նշանավոր գրող Ալեքսանդր Պուշկինի մտերիմ ընկերոջ՝ բանաստեղծ Պյոտր Անդրեևիչ Վյազեմսկու թոռնուհին։
Եկատերինան լավ կրթություն է ստացել, հասուն տարիքում օգնել է հորը՝ հիմնելու հին գրականության սիրահարների ընկերություն, դարձել է այդ ընկերության «դասագրքերի և առանձին թղթերի» բաժնի վարիչը։ Ամուսնացել է կոմս Ս. Դ. Շերեմետևի հետ։ 1895 թվականին իր մերձմոսկովյան Միխայլովսկոյե դաստակերտում, զգալի ջանքեր գործադրելով, հիմնել է բնագիտա-պատմական թանգարան»:
Հավատարիմ մնալով իր մոր արմատավորած ավանդույթներին՝ Եկատերինա Պավլովնան եռանդուն կերպով զբաղվել է բարեգործությամբ։ Նրա տրամադրած գումարներով Մոսկվայում՝ Ստրաննոպրիիմնի շենքում (Странноприимный дом) բացվել է գրադարան, կազմակերպվել են բնագիտական մի շարք գիտարշավներ, հրատարակվել գրքեր։ 1898 թվականին նա ամուսնու հետ գնել է Օստաֆևո դաստակերտը և այնտեղ հիմնադրել Ալեքսանդր Պուշկինի կյանքի ու ստեղծագործության լուսաբանմանը նվիրված թանգարան։ 1911 և 1913 թվականներին այդ դաստակերտի զբոսայգում կանգնեցվել են Նիկոլայ Կարամզինի, Պյոտր Վյազեմսկու, Ալեքսանդր Պուշկինի, Վասիլի Ժուկովսկու հուշարձանները։


== Պարգևներ ==
Սուրբ Եկատերինայի 2-րդ աստիճանի շքանշան
Կարմիր խաչի կրծքանշան (ռուս-ճապոնական պատերազմի ժամանակ վիրավորներին օգնություն կազմակերպելու համար)


== Ծանոթագրություններ ==


== Գրականություն ==
Шереметевы в судьбе России: Воспоминания. Дневники. Письма.//Авт.-сост. А. И. Алексеева, М. Д. Ковалёва. Издательский дом «Звонница». — 2001. — С.417.
Краско А. Три века городской усадьбы Шереметевых


== Արտաքին հղումներ ==
О Е. П. Шереметевой
Բեատրիս Արթուր

Բեատրիս Արթուր (անգլ.՝ Beatrice «Bea» Arthur, մայիսի 13, 1922(1922-05-13)[…], Նյու Յորք, Նյու Յորք, ԱՄՆ - ապրիլի 25, 2009(2009-04-25)[…], Բրենթվուդ, Լոս Անջելես, Լոս Անջելես, Կալիֆոռնիա, ԱՄՆ), ամերիկացի դերասանուհի, առավել հայտնի է դարձել «Ոսկե աղջիկներ» հեռուստասերիալում Դորոթի Զբորնակի դերով։


== Կենսագրություն ==
Բեատրիս Արթուրը (ի ծնե` Բերնիս Ֆրանկել) ծնվել է 1922 թվականի մայիսի 13-ին, Նյու Յորքում, Ռեբեկա և Ֆիլիպ Ֆրանկելների ընտանիքում։ Նրա ծնվելուց կարճ ժամանակ անց ընտանիքը տեղափոխվել է Մերիլենդ, որտեղ նրա ծնողները կառավարիչներ են դարձել կանացի հագուստի խանութում։ Կրթությունն ստացել է Վիրջինիա նահանգի Բլեքսթոուն քոլեջում, որտեղ ներգրավված է եղել դրամատիկական խմբակում։
1943-1945 թվականներին ծառայել է ԱՄՆ ծովային հետևակի կորպուսի կանանց ռեզերվում։
Նրա դերասանական կարիերան սկսվել է 1940-ական թվականների վերջին, երբ նա դարձել է Բրոդվեյի թատերական խմբի անդամ և սկսել ելույթ ունենալ Նյու Յորքի Չերրի Լեյն թատրոնում։ Բեատրիսն առավել հայտնի թատերական դերեր է խաղացել «Երեք գրոշանոց օպերա» (1954), «Տանիքի ջութակահարը» (1966) և «Մեյմ» մյուզիքլներում (1966). վերջին դերի համար նա արժանացել է «Թոնի» մրցանակին։ 1974 թվականին «Մեյմ» մյուզիքլը էկրանավորվել է։
1970-ական թվականների սկզբին սկսվել է նրա կարիերան հեռուստատեսությունում և նրա առաջին խոշոր դերերից մեկը դարձել է Մոդ Ֆինդլեյի դերակատարումը «Մոդ» հեռուստասերիալում, որի ցուցադրությունը տևել է 1972 թվականից մինչև 1978 թվականը։ Այդ դերի համար Բեատրիսը մի քանի անգամ առաջադրվել է «Էմմի» մրցանակի, իսկ 1977 թվականին արժանացել այդ մրցանակին։
Դրանից հետո Արթուրը մի քանի հեռուստասերիալներում հայտնվել է որպես հյուր, ինչպես նաև` կազմակերպել իր սեփական թատերական շոուն, որի հետ որոշ ժամանակ շրջագայեց ԱՄՆ-ում։
2002 թվականին վերադարձել է Բրոդվեյ և դարձել «Բի Արթուրը Բրոդվեյում» սեփական բեմադրության գլխավոր դերակատարաը։ Բեմադրությունը բաղկացած էր պատմվածքներից և երաժշտական համարներից, որոնք պատմում էին նրա կյանքի և կարիերայի մասին։
Բի Արթուրը երկու անգամ ամուսնացած է եղել։ Նրա առաջին ամուսինը սցենարիստ և հեռուստատեսային պրոդյուսեր Ռոբերտ Ալան Արթուրն էր, իսկ երկրորդը՝ ռեժիսոր Ջին Սաքսը (1950-1978), որի հետ միասին որդեգրել է երկու երեխա։
Բեատրիս Արթուրը մահացել է 2009 թվականի ապրիլի 25-ին, Լոս Անջելեսի իր տանը՝ 86 տարեկան հասակում։


== Ֆիլմագրություն ==


== Պարգևներ ==
«Թոնի» (1966)` «Երկրորդ պլանի լավագույն դերասանուհի մյուզիքլում» («Մեյմ»)
«Էմմի» (1977)` «Լավագույն դերասանուհի կատակերգական սերիալում» («Մոդ»)
«Էմմի» (1988)` «Լավագույն դերասանուհի կատակերգական սերիալում» («Ոսկե աղջիկներ»)


== Ծանոթագրություններ ==
Պինեյրինյու դու Վալի

Պինեյրինյու դու Վալի (պորտ.՝ Pinheirinho do Vale), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի մեջ։ Բնակչությունը կազմում է 3681 մարդ, ըստ 2006 թվականի տվյալների։ Տարածքը կազմում է 105,344 կմ2։ Բնակչության խտությունը՝ 34,9 մարդ/կմ²։


== Վիճակագրություն ==
Համախառն ներքին արտադրանքը կազմել է 42 564 560,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 880,51 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,747


== Պատմություն ==
Քաղաքը հիմնադրվել է 1992 թվականի դեկտեմբերի 20-ին։
Օրլովկա (գյուղ, Յասինովատսկի շրջան)

Անվան այլ կիրառումների համար տե՛ս՝ ՕրլովկաՕրլովկա (ուկրաիներեն՝ Орлівка), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Օրլովկա գյուղում բնակվում էր 874 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պաստասա (պրովինցիա)

Պաստասա (իսպ.՝ Provincia de Pastaza) պրովինցիա, որը տեղակայված է Էկվադորի Օրիենտե շրջանում՝ արևելյան ջունգլիներում։ Մայրաքաղաքը Պույոն է, հիմնադրվել է 1899 թվականի մայիսի 12-ին և ունի 36700 բնակչություն։ Քաղաք այժմ կարելի է հասնել հարթ ճանապարհներով, վերջին կառուցված ճանապարհը Բանյոսն է, որը Պաստասա գետից ձգվում է մինչև պրովինցիա։
Պաստասա գետը պրովինցիայից հոսում է դեպի արևմուտք, որտեղ տարածքը հարթ է, ինչի պատճառով առաջանում է մեանդր Նապոյի վրա, որն Ամազոնի վտակն է։ Նրա բնական պաշարներն են բանանը, թուրինջը, ծխախոտը, կակաոն ու սուրճը։ Թեյը մշակվել է մի քանի բրիտանական ընկերությունների կողմից, իսկ ութսունականների ընթացքում ընկերություններից մեկը պատվավոր կերպով այցելել է Բրիտանիայի թագավորական ընտանիք՝ Արքայադուստր Մարգարետին։
Լանդշաֆտը լեռնային է մեծ մասամբ պրովինցիայի արևմտյան շրջանում, սակայն արևելքում համեմատաբար դառնում է ավելի հարթ, քանի որ այն մոտ է Պերուական սահմանի մոտ գտնվող գետերին ու հարթավայրերին, որոնք հատուկ են պրովինցիայի մեծ մասին։ Ամենաբարձր կետն ունի 1820 մետր բարձրություն։ Կլիման ջերմ է և խոնավ արևմտյան լեռների մոտ տարեկան 7 մետր տեղումների պատճառով, բայց տեղումների զգալի քանակ պրովինցիայի տարածքում։ Միջին ջերմաստիճանը 18-24 °C է։ Պարզվում է, որ Պաստասայի գետերում շատ ոսկի կա, սակայն մինչ օրս որևէ ոսկու բացահայտումներ չեն եղել։
Օձերն ու այլ թունավոր կենդանիներ, ինչպիսին են սարդերն ու կարիճները տարածված են պրովինցիայում։ Ճանապարհորդներին խորհուրդ է տրվում զգույշ լինել ջունգլիներում, պարկում և արահետներում։
Տարածաշրջանի բուսական աշխարհը գրավիչ է։ Մի քանի տեղական պարկերում մշակվել են հազվագյուտ բնական խոլորձներ և մուտքը դեպի պարկ թույլատրելի է, ինչպես նաև համեմատաբար էժան։ Անձրևանոցներ ցանկալի է ունենեալ ամբողջ տարվա ընթացքում, շատ ժամանակ ուշ երեկոյան, բայց երբեմն նաև ամբողջ օրը։ Անձրևը բավականին տաք է, ի տարբերություն Հյուսիսային Ամերիկայի։
Պաստասան Էկվադորի ամենամեծ պրովինցիան է և ունի ամենահարուստ կենսաբազմազանությունը։ Պաստասային հյուսիսց սահմանակից են Նապո և Օրելյանա պրովինցիաները, հարավից՝ Մորոնա Սանտյագոն, արևելքից՝ Պերու գավառը և արևմուտքից սահմանակից են Տունգուրահուա ու Մորոնա Սանտյագո պրովինցիաները։ Ընդհանուր բնակչությունը կամզում է 83930 մարդ։


== Կանտոններ ==
Պրովինցիան բաժանված է 4 կանտոնների։ Հետևյալ աղյուսակում ներկայացված է 2001 թվականի բնակչության մարդահամարի տվյալները, նրա տարածքը (քառ. կմ), կանտոնի վարչական կենտրոնը կամ մայրաքաղաքը


== Տեսարժան վայրեր ==
Արախունո
Մերա
Պույո
Սարաուակու
Շել Մերա


== Տես նաև ==
Էկվադորի վարչական բաժանում


== Ծանոթագրություններ ==
Մոնա Լյոսետ

Մոնա Լյոսետ (նորվ.՝ Mona Løseth, ապրիլի 11, 1991(1991-04-11), Օլեսուն, Մյորե օգ Ռոմսդալ, Նորվեգիա), նորվեգացի լեռնադահուկիստ, 2010 և 2014 թվականների Օլիմպիական խաղերի մասնակից։ Ելույթ չի ունենում 2014 թվականից։ Լեռնադահուկիստ Լենե Լյոսետի և Նինի Լյոսետի քույրը։ Ծնվել է 1983 թվականի օգոստոսի 28-ին, Օլեսունում։


== Կարիերա ==
Լյոսետը 2009 թվականին մասնակցել է Աշխարհի գավաթին, 2009-ի հունվարին առաջին անգամ հայտնվել է աշխարհի գավաթի լավագույնների շարքում։ Այսօրվա դրությամբ 7 անգամ հայտնվել  է լավագույն երեքի շարքում ՝ Աշխարհի գավաթում, 4 անգամ սլալոմ ձևում, 2 անգամ մեծ սլալոմ ձևում։ 
2010 թվականին Վանկուվերում տեղի ունեցած  Օլիմպիադայում  մեկնարկել լեռնադահուկաին սպորտ  չորս ձևերում, համակցություն ձևում գրավել է  3-րդ տեղը, սուպեր հսկա ձևում 21-րդ տեղը, մեծ սլալոմում  և սլալոմում չի հասել եզրափակչին։
Իր կարիերայի ընթացքում  ընդամենը մեկ անգամ է մասնակցել աշխարհի առաջնությանը՝ 2009 թվականին, մեկնարկել է սլալոմ ձևում, բայց  չի հասել եզրափակչին։
Օգտագործում է Voelkl ընկերության արտադրած դահուկները։


== Եվրոպայի առաջնություն ==


== Ծանոթագրություններ ==


== Արտաքին հղումներ ==
Լյոսետ քույրերի կայքը Archived 2009-02-16 at the Wayback Machine.
Մոնա Լյոսետ
Մոնա Լյոսետ Archived 2011-02-27 at the Wayback Machine.
Ամր Մուսա

Ամր Մուհամմեդ  Մուսա, (արաբ. عمرو محمد موسى‎, հոկտեմբերի 3, 1936(1936-10-03), Կահիրե, Եգիպտոս), եգիպտացի դիվանագետ։ 2001-ից 2011 թվականներին եղել է Արաբական պետությունների լիգայի գլխավոր քարտուղար։


== Կենսագրություն ==
Սովորել է իրավունք Կահիրեի համալսարանում, որն ավարտել է 1957 թվականին.։
1958-1972 թվականներին զբաղեցրել  է տարբեր պաշտոններ, այդ թվում  Շվեյցարիայում Եգիպտոսի դեսպանատանը  և ՄԱԿ-ում Եգիպտոսի առաքելությունում։ 1991-ից 2001 թվականներին աշխատել է որպես Եգիպտոսի արտաքին գործերի նախարար։
Եղել է Արաբական պետությունների լիգայի գլխավոր քարտուղար։ 2011թ․ մայիսի 15-ին Եգիպտոսի արտաքին գործերի նախարար Նաբիլ ալ- Արաբին նրա փոխարեն ընտրվեց նոր գլխավոր քարտուղար։
Ամր Մուսան 2012 թվականի մայիսին Եգիպտոսում կայացած նախագահական ընտրությունների թեկնածուներից մեկն էր։ Ընտրությունների առաջին փուլում նրա համար, ըստ «Ալ-Ահրամի», տրվեց ավելի քան երկուսուկես միլիոն քվեարկողների ձայն, ինչը, սակայն, նրան թույլ չտվեց անցնել ընտրությունների երկրորդ փուլ։


== Պարգևներ ==
Նեղոսի շքանշան
Հանրապետական շքանշան
Սան-Մարտինի (Արգենտինա) Ազատագրման մեծ խաչ շքանաշան
Հարավային Խաչի շքանշան (Բրազիլիա)
Ազգային արժանապատվության շքանշան (Էկվադոր)
Առաջին աստիճանի խաչ շքանաշան «Գերմանիայի դաշնային հանրապետության առջև վաստակ»-ի համար
Էլ-Նիլեյնի Ազգային շքանշան (Սուդան)
Հանրապետական շքանշան (Թունիս)
Բարեկամության շքանշան (2009 թվականի սեպտեմբերի 17, Ռուսաստան), Ռուսաստանի դաշնության և Արաբական Եգիպտոս հանրապետության միջև համագործակցության զարգացման մեծ ներդրման համար։
Երուսաղեմի Աստղի շքանշան (Պաղեստինի ազգային վարչություն, 2011 թվական)։


== Ծանոթագրություններ ==
Յուգուրթական պատերազմ

Յուգուրթական պատերազմ, մ. թ. ա. 111-105, տեղի է ունեցել Հռոմի և Նումիդիայի միջև։ Կոչվել է Նումիդիայի թագավոր Ցուգուրթայի (մ․ թ․ ա․ 117 - 104) անունով։ Պատճառը գահակալական պայքարն էր Նումիդիայում և Հռոմի միջամտությունն այդ պայքարին։ Մինչև մ․ թ․ ա․ 107 թվականը ռազմական գործողություններն ընթացել են փոփոխակի հաջողությամբ։ Մ․ թ․ ա․ 107 թվականին և 106 թվականին Գայոս Մարիոսը ջախջախել է նումիդիացիներին, Ցուգուրթան ապաստանել է աներոջ՝ Մավրետանիայի թագավոր Բոկքոսի մոտ, որը մ․ թ․ ա․ 105 թվականին դավադրաբար նրան հանձնել է Հռոմին։ Յուգուրթական պատերազմից հետո ուժեղացել է Հռոմի ազդեցությունը Նումիդիայում։
Բելլա Լևիցկի

Բելլա Լևիցկի (անգլ.՝ Bella Lewitzky, հունվարի 13, 1916(1916-01-13), Llano Del Rio, Կալիֆոռնիա, ԱՄՆ - հուլիսի 16, 2004(2004-07-16), Փասադենա, Լոս Անջելես շրջան, Կալիֆոռնիա, ԱՄՆ), ժամանակակից պարերի խորեոգրաֆ և մանկավարժ։


== Կենսագրություն ==
Բելլա Լևիցկին ծնվել է 1916 թվականին Լոս Անջելեսում, հրեա-ռուս գաղթականների ընտանիքում։ Նրա մանկությունն անցել է Մոխավե անապատի ուտոպիական սոցիալիստական գաղութում և Սան Բերնարդինոյում գտնվող ռանչոյում։ Պատանի տարիքում տեղափոխվել է Լոս Անջելես, կարճ ժամանակում սովորել բալետ պարել։ 1934 թվականին միացել է խորեոգրաֆ Լեսթեր Հորթոնի խմբին, դարձել դրա առաջատար պարող և առանցքային դերակատարում է ունեցել Հորթոնի տեխնիկայի զարգացման գործում։
1946 թվականին Լևիցկին Հորթոնի հետ հիմնադրել է Լոս Անջելեսի պարային թատրոնը, որն ԱՄՆ-ում գտնվող այն քիչ հաստատություններից  էր, որը նույն հարկի տակ ուներ և՛ պարի դպրոց, և՛ թատրոն։ 1950 թվականին Լևիցկին հեռացավ ընկերությունից իր անկախ կարիերան ստեղծելու համար։ 1943 թվականին նա պարային համարով նկարահանվեց «White Savage» արկածային կինոնկարում, ինչպես նաև բեմադրեց «Բադդադ» (1949) (Լեսթեր Հորթոնի հետ), «Տրիպոլի» (1950) և «Նախապատմական կանայք» (1950) ֆիլմերի պարերը։
1955 թվականին ծնվել է Լևիցկիի միակ երեխան, դուստրը՝ Նորան։ Նույն տարում տեղափոխվեց Լոս Անջելեսից դուրս, Սան Խասինտո լեռնաշղթայում գտնվող Այդլվայլդ Փայն Քով փոքրիկ քաղաք։ 1958 թվականին նա դարձավ Այդլվայլդի երաժշտության և արվեստի դպրոցի պարի բաժնի հիմնադիր-ղեկավարը, որը հետագայում վերանվանվեց Այդլվայլդի արվեստի ակադեմիա։ Մինչև 1972 թվական Լևիցկին դասավանդել է դպրոցում։ Նրա դուստրը՝ Նորան, պարի ֆակուլտետին է միացել 2003 թվականին և շարունակում է դասավանդել Լևիցկու տեխնիկան։
1966 թվականին նա հիմնադրել է Լևիցկի պարային ընկերությունը։ Նրա սաներից է եղել հեռուստատեսային մանկական դերասանուհի Նորին Քորքորանը։ 1970 թվականին Լևիցկին Կալիֆորնիայի Վալենսիա շրջանի Կալիֆորնիայի արվեստի ինստիտուտի (CalArts) պարային ծրագրի հիմնադիր դեկանն էր։


== Անձնական կյանք ==
Լևիցկին ամուսնացել է ճարտարապետ և դիզայներ Նյուել Թեյլոր Ռեյնոլդսի հետ։ Նրանց հարսանյաց արարողությունը տեղի է ունեցել Սամուել Ֆրիմանի տանը։


== Մրցանակներ և պատվոգրեր ==
Լևիցկին ստացել է բազմաթիվ պարգևներ, այդ թվում` պատվավոր դոկտորի կոչում Կալիֆորնիայի արվեստի ինստիտուտից (1981), Արևմտյան աշխարհի քոլեջից (1984), Օտիս Պարսոնս քոլեջից (1989) և Ջուլիարդ քոլեջից (1993)։ 1991 թվականին Ազգային պարերի ասոցիացիայից ստացել է «Ժառանգություն» մրցանակ։ 1996 թվականին արժանացել է արվեստի ազգային մեդալին։


== Գրականություն ==
"Bella Lewitzky."  State of the Arts: California Artists Talk about Their Work.  Ed. Barbara Isenberg.  Chicago, IL: Ivan R. Dee, 2000.  3-7.  1-56663-631-0.


== Ծանոթագրություններ ==


== Արտաքին հղումներ ==
USC Libraries: Lewitzky Dance Co. Archive
Պաշտոնական կայք
Փարիզի համալսարան

Փարիզի համալսարանը (ֆր.՝ Université de Paris), բարձրագույն ուսումնական հաստատություն Փարիզում։


== Պատմություն ==
Պատմականորեն ձևավորվել է 13-րդ դարի երկրորդ կեսում։ 1970 թվականին այն վերակազմվել է՝ բաժանվելով 13 ինքնավար համալսարանների (ֆր.՝ Université de Paris I–XIII). 1257 թվականին աստվածաբան Ռոբեր դե Սորբոնի կողմից նրա անունով կոչված քոլեջի (ֆր.՝ Collège de Sorbonne) հիմնադրումից հետո համալսարանը հաճախ կոչում են պարզապես Սորբոն (ֆր.՝ La Sorbonne)։
Համալսարանը որպես այդպիսին ավելի հին է և երբեք չի եղել ամբողջովին Սորբոնի քոլեջի վրա կենտրոնացված։ Ներկայիս 13 համալսարաններից առաջին չորսը ներկայացված են հին համալսարանի շենքում, և երեքը կրում են Սորբոն անունն իրենց անվանման մեջ։


== Քոլեջներ (կոլեգիաներ) ==


== Հայտնի շրջանավարտներ ==


== Ծանոթագրություններ ==


== Արտաքին հղումներ ==
Haskins, C. H.։ The Rise of Universities, page 292. Henry Holt and Company, 1923.
Rubenstein, Richard E.։ Aristotle's Children, page 161. Harvest Books, 2004.
"The University of Paris. X.", in English Scholars of Paris and Franciscans of Oxford. Vol. 1. From the Beginnings to the Cycles of * * * The Cambridge History of English and...
Miscellanea Scotica.։ A Collection of Tracts Relating to the History
Historical Tales of the Wars of Scotland, and of the Border Raids
« Picard » et « Picardie », espace linguistique et structures sociopolitiques, by Serge Lusignan and Diane Gervais, August 2008
Տհուկպա

Տհուկպա (տիբեթերեն՝ ཐུག་པ་) տիբեթական ապուր արշտայով։ Հայտնի է նաև Հնդկաստանում, հատկապես այն նահանգներում, որտեղ ապրում են տիբեթաբնիկները։ Դրանք ենˋ Լադակխ, Սիկկիմ, Ջամմու, Կաշմիր և Արևմտյան Բենգալյա։
Գոյություն ունի տհուկպաի տարբեր տեսակներ, որոնցից են տենտուկ (տիբեթերեն՝ འཐེན་ཐུག་) և գյանտուկ (տիբեթերեն՝ རྒྱ་ཐུག་)։


== Բաղադրությոն ==
Ապուրը պատրաստելու համար անհրաժեշտ էˋ արշտա (ցանկալի է ձվի), սոխ, լոլիկներ, կաղամբ, կանաչ ոլոռ, սխտոր, աղ, սև պղպեղ.։ Ըստ ցանկության ավելացնում են աղացած միս։


== Հետաքրքիր փաստեր ==
Տեբեթաբնիկները շատ ուտում են մոմո և տհուկպա։ Էնդրու Հարվիի (անգլ.՝ Andrew Harvey) «Ճամփորդության դեպի Լադակխ» գրքում ներկայացված է մի խոսակցություն, որը նա գրել է Լադակխեում։


== Ծանոթագրություններ ==
Ադամ Սահակյան

Ադամ Խաչատուրի Սահակյան (օգոստոսի 19, 1996, Երևան - ապրիլի 2, 2016, Ջրական, Արցախի պաշտպանության բանակի զինծառայող, սերժանտ։


== Կենսագրություն ==


=== Կյանք և ուսում ===
Ծնվել է 1996 թվականի օգոստոսի 19-ին Երևանում՝ շինարար Խաչատուր Սահակյանի և լրագրող և ռեժիսոր Գայանե Անտոնյանի ընտանիքում։ Ունի ավագ եղբայր՝ Մուշեղ Սահակյանը։
2002 թվականից սովորել է Երևանի Խաչիկ Դաշտենցի անվան թիվ 114 ավագ դպրոցում, որն ավարտել է 2013 թվականին։
2013 թվականին ընդունվել է Երևանի ճարտարապետության և շինարարարության պետական համալսարանի ճարտարապետա-դիզայներական ֆակուլտետը։
Զբաղվել է սպորտով՝ կարատե և ստացել դեղին գոտի։ Զբաղվել է նաև մարտարվեստի այլ տեսակներով, այդ թվում՝ բռնցքամարտով։


=== Զինվորական ծառայություն ===
Ադամ Սահակյանը պարտադիր ժամկետային զինծառայության է անցել 2014/2 զորակոչով Կենտրոնի Զինկոմիսարիատից։ 2015 թվականի հունվարի 26-ին զորակոչվել է բանակ։ Ծառայում էր Արցախում։ Բարձր առաջադիմության շնորհիվ ստացել էր սերժանտ զինվորական կոչում։


=== Քառօրյա պատերազմ ===

2016 թվականի ապրիլի 1-ի լույս 2-ի գիշերը Ադրբեջանի Հանրապետությունը լայնամասշտաբ հարձակում է գործում արցախա-ադրբեջանական հակամարտ զորքերի շփման գծի գրեթե ամբողջ երկայնքով։ Ադամ Սահակյանը սահմանապահ գումարտակից էր և ապրիլի 1-ի առավոտյան բարձրացել էր դիրքեր և նույն օրվա գիշերը՝ ժամը 3։00-ի սահմաններում տեղի է ունեցել հարձակումը։ Թշնամու կողմից դիրքերի՝ 15-20 րոպե տևած ծանր հրետակոծությունից հետո 112 դիրքի («Լալայկա» կոչվող բարձունք) ավագ Ադամ Սահակյանի գլխավորությամբ 7 հոգուց բաղկացած սահմանապահ ուժերն անցնում են շրջանաձև պաշտպանության։ Սերժանտ Ադամ Սահակյանը, իր զինակից ընկերների հետ 5 ժամ շարունակ մարտնչելով թշնամու դեմ, հասցնելով նրան զգալի կորուստներ (200-ից ավելի սպանված հատուկջոկատային), ընկնում է Հերոսի մահով՝ առավոտյան ժամը 8:00-ի սահմաններում, մարմնին և դեմքին ստացած ծանր հրազենային վիրավորումներից։
Ադամ Սահակյանի՝ թշնամու դեմ մղած 5-ժամյա պայքարը հնարավորություն է տվել Ջրականի հայկական գնդին տեղակայվել ռազմաճակատի 2-րդ գծում և կանգնեցնել հակառակորդին։


=== Հուղարկավորություն ===
Ապրիլի 13-ին տեղի ունեցավ Ադամ Սահակյանի հուղարկավորությունը Եռաբլուր զինվորական պանթեոնում։ Հոգեհանգիստը տեղի ունեցավ Երևանի Սուրբ Հովհաննես Մկրտիչ եկեղեցում։


== Պարգևներ և հիշատակում ==
2016 թվականի ապրիլի 10-ին Ադամ Սահակյանը Արցախի Հանրապետության նախագահի կողմից պարգևատրվել է Արցախի Հանրապետության «Մարտական ծառայություն» պետական մեդալով։
2016 թվականի մայիսի 28-ին Ադամը Հայաստանի նախագահի կողմից պարգևատրվել է Հայաստանի «Արիության» պետական մեդալով։
Երևանի համար 114 ավագ դպրոցի պատմության դասասենյակը կրում է Ադամ Սահակյանի անունը։


== Տես նաև ==
Կարեն Ներսիսյան


== Ծանոթագրություններ ==
Զաոզերե (գյուղ, Գատչինսկի շրջան)

Անվան այլ կիրառումների համար տե՛ս՝ ԶաոզերեԶաոզերե (ռուս.՝ Заозерье), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Rhye

Rhye, երաժշտական դուետ Լոս Անջելեսում, որի անդամներն են կանադացի Մայք Միլոշը և դանիացի Ռոբին Հանիբալը )։ Նրանց դեբյուտային Woman ալբոմը թողարկվել է 2013 թվականին։


== Պատմություն ==
Խմբի անդամները ծանոթացել են 2010 թվականին, երբ Հանիբալը խնդրեց Միլոշային ստեղծել ռեմիքս իր Quadron ծրագրի ստեղծագործություններից ]]։ Միլոշը թողարկել է 3 սոլո ալբոմ, իսկ Հանիբալը Quadron-ի հետ մեկտեղ աշխատում էր Boom Clap Bachelors, Owusu & Hannibal и Parallel Dance Ensemble խմբերի հետ։ Համագործակցությունների արդյունքում ստեղծվեցին մի շարք երգեր, որոնք մեծ ազդեցություն ունեցան երաժիշտների սիրային հարաբերությունների վրա․ Միլոշը քիչ ավելի ուշ ամուսնացավ, իսկ Հանիբալը իր ընկերուհու հետ մեկնեց Լոս Անջելես։ Սկզբում խումբը անանուն էր․ մի շարք երգեր հայտնվել էին ինտերնետում առանց դրանց ստեղծողների անունների, որը դարձավ վատ արձագանքների պատճառ իսկ Մայք Միլոշի ձայնը ասում էին, որ կին է երգում, Շադե Ադուն ]]: Միայն տարվա վերջում երաժիշտները բացահայտեցին իրենց ինքնությունը։
Այդ նույն տարում Innovative Leisure լեյբլի կողմից թողարկվեցին Rhye-ի առաջին սինգլները՝ «Open» և «The Fall», որից հետո խումբը պայմանագիր կնքեց Polydor և Loma Vista/Republic լեյբլների հետ։


== Սկավառակագրություն ==


=== Ստուդիական ալբոմներ ===


=== Սինգլներ ===
«Open» (2012)
«The Fall» (2012)


== Տեսահոլովակները ==

---


== Ծանոթագրություններ ==
Գողինձոր

Գողինձոր, ձոր Հայաստանի Սյունիքի մարզում, Ըրկենանց, Չափնի, Սևաքար գետերի շրջակայքում։ Անունը ենթադրում են առաջացել է Բաղք գավառում հնում հիշատակվող Տոգող գետի անունից, որը պետք է փնտրել հենց այդ շրջանում։


== Ծանոթագրություններ ==
Ջրօրհնեք

Ջրօրհնեք, եկեղեցական արարողություն, որը կատարվում է Սուրբ Ծննդյան Պատարագից անմիջապես հետո։ Խորհրդանշում է Հիսուս Քրիստոսի մկրտությունը։


== Այլ եկեղեցիների մշակույթը ==
Նախապես եղել է միայն Երուսաղեմի եկեղեցուն հատուկ արարողություն, որը տեղի է ունեցել Հորդանան գետի ափին։ Հետագայում քրիստոնյա մյուս եկեղեցիները ևս հաստատել են Ջրօրհնեքի արարողությունը։ Ուղղափառ (օրթոդոքս) եկեղեցիներում սովորություն է այն կատարել գետի, լճի կամ ծովի ափին։


== Հայկական առաքելական եկեղեցու կանոններով ==
Հայ եկեղեցին ջրի օրհնությունը կատարում է եկեղեցում։ Հայոց պատմության մեջ հիշատակված են պատմական երկու Ջրօրհնեքներ։ Առաջինը՝ 1022 թվականին, Պետրոս Ա Գետադարձ կաթողիկոսի օրոք, Տրապիզոնի մոտ։ Երկրորդ Ջրօրհնեքը տեղի է ունեցել 1211 թվականին, Կիլիկյան Հայաստանի Սիս մայրաքաղաքում։ Լևոն Բ Մեծագործ թագավորը և բարձրաստիճան հայ ու օտար հյուրեր ներկա են եղել գետեզերքին Ջրօրհնեքի արարողությանը, որից հետո կայացել են ժողովրդական խրախճանքներ։ Ջրօրհնեքի արարողության ընթացքում կատարվում են սուրբգրային ընթերցումներ, աղոթքներ, հանդիսավոր բերվում է նաև սուրբ Մյուռոնի աղավնին։ Պատարագիչ եկեղեցականը §Առաքելոյ աղաւնոյ¦ շարականի երգակցությամբ Մյուռոնը կաթեցնում է ջրի մեջ, ապա ջրի մեջ գցված խաչը «Պահապանիչ»-ի ժամանակ հանում, տալիս է օրվա խաչի կնքահորը։


== Ծեսի մեղեդիները և ընթացքը ==
Արարողությունից հետո հավատացյալներն օրհնըված ջուրը տանում են տուն։ Ջրօրհնեքի ծեսը, ըստ Մաշտոց ծիսարանի «Օրհնությունաբեր ցուցակի» տվյալների, հաստատել է Բարսեղ Կեսարացին, իսկ Սահակ Ա Պարթևի հրամանով թարգմանել և Հայաստան է բերել Խոսրով թարգմանիչը։ Ջրօրհնեքի կանոնի սկզբնական երաժշտության ձևավորումը սահմանափակվել է հիմնականում 28-րդ սաղմոսի «Ձայն Տեառն ի վերայ ջուրս» կցուրդով և «Տէր թագաւորեաց» սաղմոսով։ Հետագայում սաղմոսներին ավելացել են XII-XIII դարերի հեղինակների գործերը՝ Հովհաննես Երզնկացու «Յամենայն ժամ օրհնեմք օրհնեալդ փրկիչ Էմմանուէլ» քարոզ-գանձը, «Այսօր ձայնն հայրական» տաղը, Կոստանդին Սրիկի (XIII դար) «Քրիստոս, բանդ Հօր» մեղեդին և Գրիգոր Գ Պահլավունու «Ո՜վ զարմանալի» հորդորակը, որով ավարտվում է Ջրօրհնեքի ծիսակատարությունը։ Իր կանոնականությամբ հանդերձ Ջրօրհնեքի երաժշտությունը շարքը հաճախ կազմվել է բավական ազատ։ Այսպես, Ջրօրհնեքի կանոնում, բացի սաղմոսներից և նշված գործերից, ըստ XIV-XVII դարերի առձեռն Մաշտոցների, առկա են նաև հետևյալ ստեղծագործությունները՝ Մխիթար Այրիվանեցու Ջրօրհնեքի Ճրագալույցին նվիրված «Տարփումն ըղձական, տոչոր անձկական» գանձը, Կոստանդին Սրիկի «Հրճուիմք այսօր մեք հոգեպէս» տաղը, ինչպես նաև՝ «Խորհուրդ մեծ և սքանչելի», «Լոյս ի լուսոյ», «Ուրախ լիցին այսօր երկինք», «Առաքելոյ աղաւնոյ» շարականները։ Գանձ-շարքերի նման տարբերությունները և մեղեդիների տարբեր հաջորդականությունը, հավանաբար, արտացոլում են որոշակի շրջանների կամ վանքերի տեղային ավանդույթները։


== Արտաքին հղումներ ==
Հայ Առաքալական եկեղեցի
Հայ Առաքելական եկեղեցու գրադարան
Հայաստանի կրոնները Archived 2015-04-04 at the Wayback Machine.
Բրե սյուր Սոմ

Բրե սյուր Սոմ (ֆր.՝  Bray-sur-Somme), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 1238 մարդ, բնակչության խտությունը` 73.65 մարդ/կմ²։ Բնակավայրը զբաղեցնում է 16.81 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 31 կմ արևելք։


== Բնակչություն ==


== Տնտեսություն ==
2010 թվականին ուներ 766 աշխատունակ (15-64 տարեկան) բնակիչ, որոնցից ակտիվ էին 509-ը, իսկ ոչ ակտիվները` 257։ Ակտիվության ցուցանիշը կազմում է 66,4 %։ 509 աշխատունակ մարդկանցից աշխատել է 441 անձ (244 տղամարդ և 197 կին)։ Գործազուրկ են եղել 68 անձ (32 տղամարդ և 36 կին)։ 257 անաշխատունակներից 58-ը եղել են աշակերտներ կամ ուսանողներ, 131-ը` թոշակառուներ, իսկ 68-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աշխարհագրական բևեռ

Աշխարհագրական բևեռ, Հյուսիսային և Հարավային (հուն․ πολος – առանցք, բևեռ), Երկրագնդի պտտման երևակայական առանցքի ու երկրային մակերևույթի հատման կետեր, որոնցում հատվում են Երկրագնդի բոլոր միջօրեականները։ Երկրի մակերևույթի վրա ածխարհագրական բևեռի դիրքը անընդհատ փոփոխվում է։ 


== Տես նաև ==
Հյուսիսային բևեռ
Հարավային բևեռ
Լա Լիգա 2009-10

«Լա Լիգա 2009-10ը» Իսպանիայի ֆուտբոլի առաջնության Լա Լիգայի 79-րդ առաջնությունն է։


== Մասնակիցներ ==


== Աղյուսակ ==


== Ռմբարկուներ ==


== Տես նաև ==
Կոպա դել Ռեյ 2009-10


== Ծանոթագրություններ ==


== Արտաքին հղումներ ==
2009-10 թվականի Լա Լիգայի բաժինը RSSSF.com կայքէջում (անգլ.)
Ռովնո

Ռովնո ( (ուկրաիներեն՝ Рівне, 1939-ից մինչև 1991 վականը՝ Ռովնոուկր.՝ Рівне), պատմական քաղաք Ուկրաինայի արևմուտքում։ Ռովnոյի մարզի վարչական կենտրոնն է։


== Քաղաքի տեսարաններ ==


== Ծանոթագրություններ ==
Ստեպ (գյուղ, Շեպետովի շրջան)

Անվան այլ կիրառումների համար տե՛ս՝ ՍտեպՍտեպ (ուկրաիներեն՝ Степ), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Ստեպ գյուղում բնակվում էր 56 մարդ։ Բնակավայրը զբաղեցնում է 0,016 կմ² տարածք։ Բնակչության խտությունը կազմում էր 3500 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դով Ֆեյգին

Դով Ֆեյգին  (եբրայերեն՝ דב פייגין‎, 1907, Լուգանսկ, Եկատերինոսլավի նահանգ, Ռուսական կայսրություն - սեպտեմբերի 22, 2000(2000-09-22), Երուսաղեմ), իսրայելցի քանդակագործ։ 


== Կենսագրություն ==
Ծնվել է Ռուսական կայսրության Լուգանսկ քաղաքում, դերձակի ընտանիքում։ Սովորել է Տալմուդ-տորայում և ուկրաինական դպրոցում։ 1920 թվականին Ֆեյգինների ընտանիքը տեղափոխվել է Գոմել, որտեղ Դովը միացել է Հա-շոմեր հա-ցաիր երիտասարդական շարժմանը։ 1924 թվականին ձերբակալվել է և ազատ արձակվել միայն 1927 թվականին։ 1927 թվականից ապրել է Էրեց-Իսրայելում։
Աֆիկիմ կիբուցի հիմնադիրներից մեկն է։ 1933-1937 թվականներին քանդակագործություն է սովորել Փարիզի Զարդարվեստի բարձրագույն ազգային դպրոցում։ 1937 թվականին վերադարձել է Թել Ավիվ։ 1948 թվականին միացել է «Նոր հորիզոններ» (Ofakim Hadasim) գեղարվեստական խմբին, որը հիմնադրվել էր Իոսիֆ Զարիցկու կողմից, նույն թվականին։  
Խմբի գաղափարները իրենց արտացոլումն են գտել վարպետի ստեղծագործություններում։ Նրա աշխատանքներն ավելի շատ կրում են վերացական բնույթ, նա իր քանդակների համար որպես նյութ օգտագործում է մետաղը։ Այս ոճը պահպանվել է նրա «Թռչուն», «Ալոմոտ» (Հասկիկ) (1956) և «Ladderes» (1957) ստեղծագործություններում։ 1948 և 1962 թվականներին մասնակցել է Վենետիկի բիենալեին։ Նրա ամենահայտնի քանդակներից մեկը՝ «Կենդանին» (1958), ցուցադրվում է Թել Ավիվի գեղարվեստի թանգարանի քանդակի այգում։ Երուսաղեմի Ամինադավ քաղաքում գտնվող Ջ. Քենեդիի հուշահամալիրի քանդակագործն է։ 


== Հայտնի աշխատանքներ ==
Խաղաղության աղավնի (Yonat Ha`shalom)
Քենեդիի  հուշահամալիր (1966, ճարտարապետ՝  Դ. Ռեզնիկ)


== Գրականություն ==
Dov Feigin: Prof. Mordechair Omer - Tel Aviv Museum of Art, (2005). ISBN 965 7161 32 0.


== Ծանոթագրություններ ==
Օգոստոսի 11

Օգոստոսի 11, տարվա 223-րդ (նահանջ տարիներին՝ 224-րդ) օրն է։

Տարվա ավարտին մնում է 142 օր։
Հին հայկական տոմարով տարվա առաջին օրն է և համապատասխանում է Նավասարդ ամսվա 1-ին։


== Դեպքեր ==


== Ծնունդներ ==
1898 - Հայկ Հովակիմյան խորհրդային հետախույզ
1918 - Խաժակ Գյուլնազարյան, արձակագիր, գրականագետ
1919 - Ժինեթ Նեվյո Ginette Neveu ֆրանսիացի ջութակահար
1922 - Թերեզա Միրզոյան, քանդակագործ
1947 - Արկադի Անդրեասյան սովետական ֆուտբոլիստ
1950 - Սթիվ Վոզնյակ Steve Wozniak ամերիկացի էլեկտրոնիկայի ճարտարագետ
1952 - Ռոլանդ Շառոյանը, հայ արձակագիր, լրագրող
1953 - Հալք Հոգան Hulk Hogan ամերիկացի ըմբիշ և դերասան
1963 - Արցախի պատերազմի մասնակիցներ՝
Ալեքսանդր Աբրահամյան
Գենադի Առաքելյան
1965 - Վիոլա Դեվիս Viola Davis ամերիկացի դերասանուհի
1967 - Մասսիմիլիանո Ալլեգրի Massimiliano Allegri իտալացի ֆուտբոլային մարզիչ
1975 - Ասմա ալ-Ասադ, Սիրիայի նախագահ Բաշար ալ-Ասադի կինը


== Մահեր ==
1818 - Իվան Կուլիբին, ռուս գյուտարար
1886 - Լիդիա Կոյդուլա, էստոնացի բանաստեղծուհի
1903 - Ալեքսանդր Թարխանյան, թարգմանիչ, թատերական գործիչ
1957 - Դավիթ Զավրիյան, քիմիկոս
1976 - Միքայել Մանուկյան, խորհրդահայ գիտնական-մեխանիկ
1978 - Մարիո Վարլիեն, իտալացի նախկին ֆուտբոլային մարզիչ
1987 - Մետաքսյա Սիմոնյան, դերասանուհի
1996 - Վանգա, բուլղարացի կույր գեղջկուհի, պայծառատես


== Տոներ ==
Հայաստան - Նավասարդի օր
Չադ - Անկախության օր (Ֆրանսիայից, 1960 թ.)


== Ծանոթագրություններ ==
Մոխովոե (գյուղ, Զելենոգրադսկի շրջան)

Անվան այլ կիրառումների համար տե՛ս՝ ՄոխովոեՄոխովոե (ռուս.՝ Моховое, գերմ.՝ Wiskiauten), գյուղ Ռուսաստանի Կալինինգրադի մարզի Զելենոգրադսկի շրջանի կազմում։
Բնակչությունը 2010 թվականին գրանցված տվյալներով կազմում էր 326 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պալմիտաս

Պալմիտաս (իսպ.՝ Palmitas), բնակավայր Ուրուգվայի հարավարևելյան մասում, Սորյանո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 2123 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==
Առվի ձոր

Առվի ձոր, ձմեռանոց նախկին ՀԽՍՀ Իջևանի շրջանում։ 1926֊ին ուներ 9 հայ բնակիչ։ Հետագայում մշտական բնակչություն չի ունեցել։


== Ծանոթագրություններ ==
Ջինեստրա դելյի Սկիավոնի

Ջինեստրա դելյի Սկիավոնի (իտալերեն՝ Ginestra degli Schiavoni), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 565 մարդ, բնակչության խտությունը կազմում է 38 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 82020, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախսահամար՝ 0824 961002
Գլխավոր կայք՝ http://www.comune.ginestradeglischiavoni.bn.it


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)
Վիճակագրության ազգային ինստիտուտ Archived 2009-12-07 at the Wayback Machine.


== Ծանոթագրություններ ==
Օրգան (կենսաբանություն)

Անվան այլ կիրառումների համար տե՛ս՝ Օրգան
Օրգան, բազմաբջիջ օրգանիզմների Ֆունկցիոնալ և անատոմիական կառուցվածքային միավոր, որը կազմված է առնվազն երկու տեսակի (հաճախ բազմաթիվ) հյուսվածքներից, որը ունակ է կատարել մեկ կամ մի քանի գործողություններ օրգանիզմում։ Որպես օրինակ կարող է հանդիսանալ արմատը, ցողունը, տերևը և այլն՝ բույսերի մոտ և երիկամը, լյարդը, մաշկը և այլն՝ կենդանիների մոտ։
Կախված զարգացումից և կառուցվածքից առանձնացնում են օրգանի խոշոր մասեր (Բլթեր, Սեգմենտներ) և մանր մասեր (բլթակներ)։ Օրգանի ամենափոքր կառուցվածքային միավորը հանդիսանում է օրգանի կառուցվածքա-ֆունկցիոնալ միավորը։ Վերջինս օրգանի ամենափոքր մասնիկն է, որն ունակ է կատարել տվյալ օրգանին հատուկ բոլոր ֆունկցիաները։ Օրինակ Նյարդային Համակարգի կառուցվածքա-ֆունկցիոնալ միավորը հանդիսանում է նեյրոնը։ Հաճախ դժվար է լինում գտնել սահմանը օրգանների և օրգան համակարգերի միջև, այդուհանդերձ՝ տարբեր օրգանների նույնատիպ ֆունկցիոնալ միավորումը մեկ ընդհանուրի մեջ հաճախ անվանում են օրգան համակարգ։
Մարդու
Օրգան համակարգեր
1Հենաշարժիչ 
2Մարսողություն
3Շնչառություն 
4Սիրտ-Անոթային
5Միզասեռական 
Գեղձեր 
1Ներզատկական գեղձ
Մակուղեղ,վահանագեղձ,
Մակերիկամներ,կոնաձև գեղձը և ուրցագեղձը։
2Արտազատական գեղ
Լյարդ,թքագեղձ,
Քրտնագեղձ,
Արցունքագեղձ,
Ճարպագեղձ,և
Կաթնագեղձ։
3Խատը գեղձ
Ենթաստամոքսային գեղձ
և սեռական գեղձ։


== Ծայրամասային նյարդային համակարգ ==
Շնչառական համակարգ
Միզասեռական համակարգ


== Աղբյուրներ ==
The Penguin Dictionary of Biology 11th edition ISBN 0-14-101396-6
Анатомия Нервной Системы Козлов В. И. Цехмистренко Т. А. 2006 ISBN 5-03-003567-2
Մշո բարբառ

Մշո բարբառ, հայերենի կը ճյուղի խոշորագույն բարբառներից մեկը։
Խոսվել է պատմական Հայաստանի Վանա լճի հյուսիսային (մինչև Ալաշկերտ), արևմտյան (մինչև Բուլանըխ) և հարավային (մինչև Բաղեշ ներառյալ) մասերում։ Այժմ խոսվում է Հայաստանի Արագածոտնի (Թալինի, Ապարանի շրջաններ), Գեղարքունիքի (Գավառի, Վարդենիսի շրջաններ), Շիրակի (Արթիկի շրջան), Արմավիրի (Էջմիածնի շրջան) մարզերում, ինչպես նաև Վրաստանի մի շարք շրջաններում և այլուր։
Ներկան կազմում է կը (կըգրիմ, կըկրդամ) մասնիկով։ Բաղաձայնական համակարգը՝ քառաստիճան (բ՛, բ, պ, փ), կատարում է բաղաձայնական համակարգի երկրորդ տեղաշարժ։


== Գրականություն ==
Л. Мсерянц, Этюды по армянской диалектологии.
Ս. Բաղդասարյան-Թափալցյան, Մշո բարբառը։


== Ծանոթագրություններ ==
Գյոքսու (գետ, Տիգրիսի ավազան)

Անվան այլ կիրառումների համար տե՛ս՝ Գյոքսու (այլ կիրառումներ)Գյոքսու, Գյոքչայսու, Գյոքչասու, Գյոքսու, Կյոքչեսու, գետ Տիգրիսի ավազանում, նրա աջակողմյան վտակը, հոսում է Դիարբեքիրից հարավ-արևելք ընկած շրջանով։ Գետը կազմող Կուրու-գերեսի Խենիկ գետակները բավականին երկար են. մյուս ակունքներն սկիզբ են առնում մայր գետից ոչ շատ հեռու Զազի Դումլի դաղ լեռեռների արևելյան լանջերից։ Բոլոր մանր ու մեծ վտակներն իր մեջ առնելով՝ Տիգրիսին է միանում Օմբաբչայ գետի խառնման վայրից քիչ արևելք։


== Ծանոթագրություններ ==
Ժան Վիկտոր Պոնսելե

Ժան Վիկտոր Պոնսելե (հուլիսի 1, 1788(1788-07-01)[…], Մեց, Մոզել - դեկտեմբերի 22, 1867(1867-12-22)[…], Փարիզ), ֆրանսիացի մաթեմատիկոս և ինժեներ, Փարիզի ԳԱ անդամ (1834)։
1807 թվականին ավարտել է Փարիզի պոլիտեխնիկական դպրոցը։ Փարիզի համալսարանի պրոֆեսոր (1838-1848), Պոլիտեխնիկական դպրոցի տնօրեն (1848-1850)։ Հիմնական մաթեմատիկական աշխատանքը երկրաչափությանը վերաբերող «Տրակտատ պատկերների պրոյեկտիվ հատկությունների մասին» աշխատությունն է (1822), որում, առաջին անգամ, հատուկ խմբի մեջ են ընդգրկվել պատկերների պրոյեկտիվ հատկությունները, և ստեղծվել են այդ հատկություններն ուսումնասիրելու երկրաչափական նոր մեթոդներ, վերջիններիս հետագա զարգացումը հանգեցրեց պրոյեկտիվ երկրաչափության մշակմանը։ Պոնսելեի աշխատանքներ ունի տեխնիկական մեխանիկայից և հիդրավլիկայից։


== Ծանոթագրություններ ==
Մերիոն շրջան (Այովա)

Անվան այլ կիրառումների համար տե՛ս՝ Մերիոն շրջան (այլ կիրառումներ)Մերիոն շրջան (անգլ.՝ Marion County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.435 կմ² է, բնակչությունը՝ 33.309 մարդ (2010 թ. տվյալներով)։ Շրջկենտրոնն է Նոքսվիլ բնակավայրը։ Կազմավորվել է 1845 թ.։
Մաթեմատիկայի միջազգային օլիմպիադաների ցանկ

Առաջին մաթեմատիկայի միջազգային օլիմպիադան (ՄՄՕ) տեղի է ունեցել 1959 թվականին Ռումինիայում։ Միջազգային առարկայական օլիմպիադաներից ամենահինն է։ Անցկացվել է ամեն տարի՝ բացառությամբ 1980 թվականի։ Այդ տարի մրցույթը սկզբանե պետք է անցկացվեր Մոնղոլիայում, սակայն չեղյալ է համարվել Խորհրդային Միության Աֆղանստան ներխուժման պատճառով։ Քանի որ օլիմպիադան ի սկզբանե հիմնվել է վարշավյան դաշինքին մասնակցող արևելաեվրոպական երկրների համար՝ սոցիալիստական ճամբարի ազդեցության ներքո, առաջին ՄՄՕ-ներին մասնակցել են միայն արևելյան եվրոպայի երկրները։ Աստիճանաբար մասնակիցների քանակը ավելացել է։ Աղբյուրները նախնական հյուրընկալ քաղաքների և ամսաթվերի մասին տարբերվում են։
Առաջին ՄՄՕ տեղ է ունեցել Ռումինիայում 1959 թվականին։ Մասնակցել են յոթ երկիր՝ Բուլղարիա, Չեխոսլովակիա, Արևելյան Գերմանիա, Հունգարիա, Լեհաստան, Ռումինիա և ԽՍՀՄ։ Մասնակից երկրների քանակը այնուհետև աճել է. 1969 թվականին 14 երկիր, 1989-ին՝ 50, 2009-ին՝ 104:
Հյուսիսային Կորեան միակ երկիրն է, որը խարդախություն է արել, արդյունքում որակազրկվել է 32-րդ և 51-րդ ՄՄՕ-ներին՝ համապատասխանաբար 1991 և 2010 թվականներին։ 2011 թվականի հունվարին Google-ը միջազգային առարկայական օլիմպիադաների 2011–2015 թվականների ծախսերը հոգալու համար հատկացրեց €1,000,000 (եվրո)։


== Օլիմպիադաներ ==


== Նշումներ ==


== Ծանոթագրություններ ==
ԸնդհանուրOlson Steve (2004)։ Count Down։ Houghton Miffln։ ISBN 0-618-25141-3 
Lord Mary (հուլիսի 23, 2001)։ «Michael Jordans of math – U.S. Student whizzes stun the cipher world»։ U.S. News & World Report 131 (3): 26 Specific


== Արտաքին հղումներ ==
Մաթեմատիկայի միջազգային օլիմպիադայի պաշտոնական կայք
Ստեպովկա (այլ կիրառումներ)

Ստեպովկա, կարող է վերաբերել՝

Ստեպովկա - գյուղ, Ուկրաինայի Խմելնիցկիի մարզի Դերաժնյայի շրջանում
Ստեպովկա - գյուղ, Ուկրաինայի Կիրովոգրադի մարզի Բոբրինեցի շրջանում
Ստեպովկա - գյուղ, Ուկրաինայի Պոլտավայի մարզի Կրեմենչուգի շրջանում
(7612) 1996 CN2

(7612) 1996 CN2, աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 12-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,165214 ա. մ., առավելագույնը մոտենում է 2,9076 ա. մ. հեռավորության վրա և հեռանում 3,4228 ա. մ.։ Արեգակի շուրջ մեկ ամբողջական պտույտ է կատարում 2056,85 երկրային օրվա ընթացքում, իր ուղեծրով շարժվելով միջինում 0,175025 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7612) 1996 CN2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թուղթ առ Փիլիպպեցիս

Պողոս առաքյալի Փիլիպպեցիներին ուղղված նամակը (Թուղթ առ Փիլիպպեցիս), Նոր Կտակարանի մաս կազմող գիրք, Պողոս առաքյալի նամակներից մեկը։ Գրության ժամանակը՝ 62 կամ 63 թվականն է, երբ Պողոսը գտնվում էր Հռոմում բանտարկության մեջ՝ սպասելով կայսեր կողմից իր գործի քննությանը։ Հասցեագրված է Փիլիպպե քաղաքի քրիստոնյաներին։


== Նամակի կառուցվածքը ==
Ներածություն, ողջույն և աղոթք (1։1-11)
Բանտարկյալ Պողոսի մտորումները (1։12-26)
Քրիստոսին ընդօրինկելու հորդոր (1։27-2։18)
Հարաբերությունները եկեղեցու հետ (2։19-2։30)
Ավետարանի ընդդիմախոսների մասին մտորումներ։ Պատգամներ (3)
Վերջնական հորդորներ և երախտագիտություն (4։1-20)
Ողջույներ և օրհնություններ (4։21-23)


== Արտաքին հղումներ ==
Պողոս առաքյալի Փիլիպեցիներին ուղղված նամակը արևելահայերեն թարգմանությամբ
Չումակովսկի (Ուստ-Դոնեցկի շրջան)

Անվան այլ կիրառումների համար տե՛ս՝ Չումակովսկի (այլ կիրառումներ)Չումակովսկի (ռուս.՝ Чумаковский), գյուղ Ռուսաստանի Ռոստովի մարզի Ուստ-Դոնեցկի շրջանում։ Մտնում է Նիժնեկուդրյուչենսկի գյուղական համայնքի կազմի մեջ։
Վերինգի հրեական գերեզմանատուն

Վերինգի հրեական գերեզմանատուն (գերմ.՝ Jüdischer Friedhof Währing) հրեական գերեզմանոց Վիեննայի Վերին շրջանում։
Եղել է Վիեննայի հրեական մշակույթի միության անդամների թաղման գլխավոր վայրը։


== Պատմություն ==
1784 թվականին գերեզմանոցի բացումից հետո այն Վիեննայի հրեական համայնքի հիմնական թաղման վայրն էր։ 1880 թվականին այն փակվել է և մասնակի ոչնչացվել նացիստների կողմից, այժմ գերեզմանատունը փակ է և վտանգ է ներկայացնում այցելուների համար։ 2006 թվականից դաշնային և տեղական մակարդակի քաղաքական գործիչների, ինչպես նաև փորձագետների միջև քննարկումներ են ընթանում գերեզմանոցի վերականգնման շուրջ։
Գերեզմանատանը թաղվել է մոտ 30 000 հազար մարդ։ Վերջին թաղումը տեղի է ունեցել 1911 թվականին։ Մոտ 1900 թվականին արդեն փակ գերեզմանատան կենտրոնում եղևնի է տնկվել։
Երկրորդ համաշխարհային պատերազմի տարիներին, երբ գերեզմանոցի գոյությունը վտանգված էր, հրեա երեցների խորհուրդը թույլ տվեց արտաշիրմում կատարել և վերահուղարկավորումը Վիեննայի կենտրոնական գերեզմանոցի հրեական մասում։ Ավելի քան 2000 գերեզմանները ավերվել են հողագործական աշխատանքների արդյունքում ՝ ռմբակոծման ապաստարանի կառուցման համար։  Պատերազմի ավարտից հետո գերեզմանատունը հանձնվել է Վիեննայի հրեական համայնքին։


== Գերեզմանատան կազմ ==
Գերեզմանատան մուտքի մոտ Շրոտենբախգասե դարպասի, ձախ կողմում գտնվում է այն շենքը, որը նախկինում օգտագործվում էր մահացածի դին պատրաստելու համար ՝ հրեական ծեսերին համապատասխան, որը նեոկլասիկական ճարտարապետության օրինակ է և կառուցվել է ավստրիացի ճարտարապետ Ջոզեֆ Կորնյուզելի կողմից։
Կարևոր անձնավորությունների գերեզմաններից են.

ֆոն Արնշտեյնի ընտանիքը - Բարոնուհի Ֆանի ֆոն Արնշտեյնը, պալատական հրեայի դուստր Հրեա Դանիել Իտզիգը, Ֆանի ֆոն Առնշտեյնի մնացորդները պեղվել են նացիստների կողմից և տեղափոխվել Վիեննայի բնական պատմության թանգարան «գիտական ​​նպատակներով», նույն ճակատագիրը պատահել է ևս մի քանի գերեզմանների։
Էփշտեյնի ընտանիք - Գուստավ ֆոն Էփշտեյնի հարազատները ՝ արդյունաբերող և բանկիր, նա թաղված է Վիեննայի կենտրոնական գերեզմանատան իսրայելական մասնաճյուղում։
Քենիգսվարտեր ընտանիքը - Յոնաս ֆոն Քենիգսվարտերի հարազատները,ավստրիացի բանկիր, Վիեննայի կրոնական համայնքի նախագահն էր։Այստեղ թաղված են նաև.

Ռոբերտ Բլյում - քաղաքական գործիչ 1848 թվականի գերմանական հեղափոխության ժամանակ
Սողոմոն ֆոն Մոզենտալ - դրամատուրգ
Բեռնհարդ ֆոն Էսկելես - բանկիր
Իսահակ Հոֆմանն - վաճառական
Ղազարոս Հորովիտց - Վիեննայի հրեական համայնքի գլխավոր ռաբբի
Իսահակ Մանհեյմեր - ռաբբի
Սիգֆրիդ Վերտհայբերգ


== Ծանոթագրություններ ==
Թութակներ (կարգ)

Անվան այլ կիրառումների համար տե՛ս՝ Թութակներ (այլ կիրառումներ)
Թութակներ (լատ.՝ Psittaciformes), թռչունների կարգ։


== Արտաքին կառուցվածք ==
Ունեն կարճ պարանոց, խոշոր գլուխ, հզոր կտուց։ Վերնակտուցը շարժական ձևով միացած է ճակատոսկրի հետ։ Լեզուն կարճ է, մկանոտ։ Փետուրները գունավորված են վառ կանաչ, կարմիր, կապույտ գույներով, հազվադեպ սև են կամ մոխրագույն։ Գունային երկձևությունը թույլ է արտահայտված։ Ոտքերն ունեն 4-ական մատներ, ամուր եղունգներ։ Առաջին և չորրորդ մատները ետ են ծալված։ Տարածված են արևադարձերում և մերձարևադարձերում։ Բնորոշ են հիմնականում ծառապատ տարածքներին, սակայն կան նաև բաց տարածություններում ապրողներ։


== Բազմացում և զարգացում ==
Բազմացման շրջանից դուրս լինում են երամներով։ Բնադրում են ծառերի փչակներում, ժայռերի ճեղքերում, տերմիտների բներում, երբեմն՝ գետնին։ Դնում են 1-12 (հաճախ 2-5) սպիտակ ձու։ Թխսում է էգը, կամ արուն (18-30 օր)։ Ձագերը ձվից դուրս են գալիս մերկ, անօգնական և կույր։ Երկու ծնողներն էլ մասնակցում են սերնդի խնամքին։


== Սննդառություն ==
Թութակները սնվում են պտուղներով, սերմերով, բողբոջներով, երբեմն՝ միջատներով։ Օգտակար են, նպաստում են բույսերի փոշոտմանը և սերմերի տարածմանը։ Որոշ թութակներ վնաս են հասցնում այգիներին ու ցանքերին։ Առանձին տեսակներ պահվում են վանդակներում և ընդունակ են որոշ բառեր արտաբերել։
Գոդիլով

Գոդիլով (ուկրաիներեն՝ Годилів), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Գոդիլով գյուղում բնակվում էր 1 255 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուբեն Կարաև

Անվան այլ կիրառումների համար տե՛ս՝ Կարաև (այլ կիրառումներ)Ռուբեն Հովսեփի Կարաև (Կարայան, հունվարի 16, 1908(1908-01-16), Թիֆլիս, Ռուսական կայսրություն), հայ խորհրդային էլեկտրատեխնիկ։ Տեխնիկական գիտությունների դոկտոր (1959), պրոֆեսոր (1961)։


== Կենսագրություն ==
Ավարտել է Թբիլիսիի պոլիտեխնիկական ինստիտուտը (1930)։ Մասնակցել է Էռիոնի ՀԷԿ-ին, Զագէս-ի շինարարությանը, 1944-1960 թվականներին աշխատել է Մոսկվայի էներգետիկայի ինստիտուտում։ 1960-ական թվականներին աշխատել է Մոսկվայի երկաթուղային տրանսպորտի ճարտարագետների ինստիտուտում՝ որպես ամբիոնի վարիչ։ Նրա աշխատությունները վերաբերում են տեսական էլեկտրատեխնիկայի հարցերին։